Eestis tähistati nõukogude ajal sarnaselt teiste vennasvabariikidega  jõulude asemel aastavahetust. Kuigi jõulupühade pidamine oli keelatud,  tõid enamus eesti peresid jõuluõhtul salaja kuuse tuppa, et seda siis  koos perega ehtida. Kuusepuu kaunistati ehetega, kommidega ja  küünaldega, mille leegi varjasid tihedalt akna ette tõmmatud kardinad.  1960-ndatel lisandusid ehetele elektriküünlad - ehitud jõulukuusk  sümboliseeris rõõmu, hingerahu, lootust ja unistusi.